26/03/2018 | Administración LocalMunicipal
Cee
Bases para formación dunha bolsa de emprego para a provisión, mediante fucionario/a interino/a, da praza de auxiliar administrativo/notificador/a do Concello de Cee

ASUNTO: Aprobación Bases para a formación dunha bolsa de emprego para a provisión, mediante funcionario/a interino/a, da praza de Auxiliar Administrativo/a Notificador/a do Concello de Cee. EXPEDIENTE DECRETO: 2018/G003/000185. Considerando a Providencia da Alcaldía de data 13 de marzo de 2018. Visto o informe favorable emitido pola Secretaria Municipal en data 16 de marzo de 2018 e o informe de fiscalización emitido pola Sra. Interventora en data 21 de marzo fiscalizado de conformidade con observacións. No uso das atribucións que me outorga a lexislación do réxime local, RESOLVO: PRIMEIRO.- Aprobar as seguintes bases para a formación dunha bolsa de emprego para a provisión, mediante funcionario/a interino/a, da praza de Auxiliar Administrativo/a Notificador/a do Concello de Cee: É obxecto das presentes bases a realización dun proceso selectivo, mediante oposición libre, para a creación dunha bolsa de emprego na categoría de Auxiliar Administrativo/a Notificador/a para o desenvolvemento das funcións e tarefas específicas da especialidade profesional correspondente, como funcionario/a interino/a. A bolsa de emprego, que se formará pola relación dos/as aspirantes que superaran o presente proceso selectivo, destinarase á contratación do persoal que a integre cando se produza algunha das seguintes circunstancias (artigo 10.1 do TREBEP): a) Cando se produza a situación de vacante temporal con reserva do posto de traballo do titular da praza. b) Cando sexa necesaria a substitución transitoria do titular da praza con ocasión de baixas médicas, vacacións, licenzas ou circunstancias análogas. c) A execución de programas ou proxectos de carácter temporal. d) Exceso ou acumulación de tarefas. A praza está encadrada na Escala de Administración Xeral. Subescala: Auxiliar Notificador/a, clasificada no Grupo C, Subgrupo: C2, nivel 14. A xornada de traballo é a tempo completo. Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes. a) Ser español, ou nacional dun Estado membro da Unión Europea. b) Estar en posesión do título esixible, ou en condicións de obtelo, na data en que termine o prazo de presentación de instancias; a citada titulación será o Graduado en Educación Secundaria Obligatoria ou equivalente. c) Posuír a capacidade funcional para o desempeño das tarefas habituais da praza á que se aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. d) Non ter sido separado, mediante un expediente disciplinario, do servizo ao Estado, ás Comunidades Autónomas ou ás entidades locais, nin estar inhabilitado para o exercicio das funcións públicas. Idéntica situación será esixida aos nacionais dos demais estados membros da Unión Europea no seu caso. As establecidas na Relación de Postos de Traballo do Persoal Funcionario do Concello de Cee aprobada definitivamente o 10 de novembro de 2009, a continuación detallanse: - Tarefas de notificación de todo tipo de documentación derivada das actuacións administrativas do Concello de Cee que así o requiran, desenvolvendo as xestións que sexan necesarias para a localización dos destinatarios. - Colaboración ca auxiliar administrativo do Negociado de Secretaría Xeral, padrón, censo e urbanismo no mantemento do rexistro xeral municipal de entrada e saida. - Atención e información persoal e telefónica ao público. - Confección, preparación e envio do correo ó que se Ile da saida. - Ordenación da documentación propia do negociado e preparación da mesma para o seu arquivo. - Tarefas de reprografía, fotocopia e outras de carácter auxiliar que se requiran en cada momento en función das necesidades do servizo. - Realización material da Publicación de anuncios nos taboleiros de anuncios municipais baixo a supervisión do Administrativo Xefe do negociado. - Compulsa de documentos baixo a supervisión do Administrativo Xefe do negociado. - Tarefas de transcripción mecanográfica de documentos, incluíndo a redacción material de todo tipo de documentos que se Ile requiran. - Calesqueira outras tarefas que Ile podan corresponder de conformidade ca perfil e contido do posto, así como dentro da súa subescala, sempre que resulten necesarias por razón do servizo. As instancias, xunto coa copia cotexada do DNI segundo modelo que se acompaña no anexo I, dirixiranse ó alcalde do Concello e presentaranse no Rexistro Xeral, durante o prazo de dez (10) días naturais contados desde o seguinte ao da publicación do anuncio ou bases no BOP. Poderán así mesmo remitirse na forma determinada na Lei 39/2015, de 1 de outubro, do Procedemento Administrativo Común das Administracións Públicas, neste caso deberá xustificar, co resgardo correspondente, a data de imposición do envío na Oficina de Correos e anunciar ao Concello de Cee-dentro do prazo outorgado- a remisión da solicitude mediante Telex, Fax (981746757), Telegrama ou comunicación ao correoelectrónico correo@cee. gal. Xunto coa instancia non será necesario achegar ningunha documentación sendo suficiente que os aspirantes manifesten que reúnen todos e cada un dos requisitos esixidos na base segunda. Data e lugar de realización das probas. Rematado o prazo de presentación de instancias a Alcaldía ditará a Resolución pola que declarará aprobada a lista de persoas admitidas e excluídas, con indicación do prazo de emenda que nos termos da Lei 39/2015, concédese aos aspirantes excluídos, e determina así mesmo lugar de comezo dos exercicios e a composición do Tribunal. A devandita Resolución será publicada no Taboleiro de Anuncios do Concello e na páxina web municipal: www.cee. gal. Estará compostos polos seguintes membros, todos/as eles/as funcionarios/as públicos/as. Presidente (titular e suplente): Un/ha funcionario/a de carreira de administración local, de titulación igual ou superior á praza obxecto da convocatoria.1º vogal (titular e suplente): Un/ha funcionario/a de carreira de administración local, de titulación igual ou superior á praza obxecto da convocatoria.2º vogal (titular e suplente): Un/ha funcionario/a de carreira de administración local, de titulación igual ou superior á praza obxecto da convocatoria.3º vogal (titular e suplente): Un/ha funcionario/a de carreira de administración local, de titulación igual ou superior á praza obxecto da convocatoria. Secretario (con voz e voto): Un/ha funcionario/a de carreira de administración local, de titulación igual ou superior á praza obxecto da convocatoria. Os membros do tribunal, deberán de absterse cando concorran as circunstancias previstas no artigo 23 da Lei 39/2015 notificándoo á autoridade convocante, ou cando realizasen tarefas de preparación a probas selectivas nos cinco anos anteriores á publicación desta convocatoria. Aos efectos de percepción de asistencias polos membros concorrentes ás sesións dos tribunais, estes estarán clasificados segundo se indica no RD 462/2002 de 24 de maio. Efectuarase mediante oposición, que constará de tres probas. Unha vez comezadas as probas selectivas, os sucesivos exercicios anunciaranse nos locais onde se celebren estas e no taboleiro de anuncios do concello. Os/as aspirantes serán convocados para cada exercicio en chamamento único. Comezada a práctica dos exercicios, os tribunais poderán requirir en calquera momento os concursantes que acrediten a súa identidade. Para determinar a orde de actuación dos/as aspirantes naqueles exercicios que non poidan celebrarse conxuntamente, iniciarase pola letra que determine o sorteo celebrado para o efecto.1.ª Proba (de carácter eliminatorio): Consistirá en responder un cuestionario tipo test de corenta (30) preguntas, relativas ao bloque de temas do Anexo II, non se valorarán as preguntas falladas nin as non contestadas. Terá unha duración máxima de trinta (30) minutos. A puntuación deste primeiro exercicio será de 1 a 30 puntos, e será necesario acadar un mínimo de 15 puntos para superalo. As persoas non aprobadas resultarán excluídas.2.ª proba (de carácter eliminatorio): Superada a anterior, consistirá na realización de dous supostos prácticos, durante un prazo máximo de sesenta (60) minutos. A valoración será de 0 a 60, e precisarase obter un mínimo de trinta (30) puntos para aprobar.3.ª Proba Coñecemento do idioma galego. A proba consistirá nunha tradución en ambos os dous sentidos. Cualificación de apto/non apto. Quedará exceptuado/a desta proba quen acredite estar en posesión do CELGA 4. Ao obxecto desta proba incorporarase o persoal especializado que considerar o tribunal. Unha vez rematada a cualificación dos/as aspirantes, o tribunal publicará por orde de puntuación a relación de persoas aprobadas, e elevará a devandita relación á Alcaldía para os efectos de tramitación do pertinente nomeamento. O tribunal só poderá propoñer o nomeamento de un/unha aspirante. Así mesmo elaborará unha listaxe co resto, esta listaxe que será utilizada para posibles coberturas, por calquera causa da praza, sempre que non transcorresen máis de dous anos dende a publicación no BOP da bolsa de emprego. O/a aspirante proposto/a achegará dentro do prazo de cinco días naturais contados a partir da publicación da listaxe de persoas aprobadas, os documentos seguintes: 1. Fotocopia compulsada do seu Documento Nacional de Identidade.2. Copia autenticada ou fotocopia compulsada do título ou, no seu caso, diploma sobre a base do cal se procedeu á admisión, ou ben xustificante de ter cumprido todos os requisitos para a expedición deste. Se estes documentos estivesen expedidos despois da data de terminación do prazo de presentación de instancias, deberá xustificarse a data en que finalizaron os correspondentes estudos.3. Certificado acreditativo de posuír a capacidade funcional para o desempeño das tarefas habituais da praza á que se aspira. No suposto de persoas discapacitadas, observarase tamén o que establece o apartado d) da base segunda da presente convocatoria.4. Declaración xurada de non ter sido separado/a, mediante expediente disciplinario do servizo do Estado ás Comunidades Autónomas ou ás entidades locais, nin estar inhabilitado/a para o exercicio de funcións públicas por sentenza firme.5. Fotocopia da cartilla da Seguridade Social (no caso de estar dado de alta). Se dentro do prazo indicado, o/a aspirante proposto/a non presentase a súa documentación ou non reunise os requisitos esixidos, poderá ser nomeado/a, e quedará anuladas todas as súas actuacións, sen prexuízo das responsabilidades que incorrese por falsidade na instancia solicitando tomar parte no proceso selectivo. O/a aspirante nomeado/a deberá tomar posesión no prazo de vinte días naturais a contar dende o seguinte ao que sexa notificado o nomeamento. O tribunal queda autorizado para resolver as dúbidas que se presentaren e tomar os acordos necesarios para a boa orde das probas no non previsto nestas bases. Así mesmo, rexerán a lexislación básica do estado sobre Función Pública e o R. D. 896/1991, polo que se establecen as regras e programas mínimos a que debe axustarse o procedemento de selección do funcionariado da Administración local. No non previsto nelas, a regulamentación que para o ingreso na Función Pública establece a Comunidade Autónoma de Galicia e supletoriamente, o Regulamento xeral de ingreso do persoal ao servizo da administración do Estado. En Cee a 16 de marzo de 2018. Sr alcalde: Ramón Vigo Sambade Primeiro apelido: Segundo apelido: Nome: DNI: Achega copia. Data de nacemento: Sexo: Muller Home Concello Provincia: Teléfono: Enderezo: Concello: Provincia: Nacionalidade: O/a abaixo asinante, solicita ser admitido/a no proceso selectivo a que se refire a presente instancia, para o que declara: Que posúe todos os requisitos que se esixen para o ingreso na función pública e máis concretamente na base segunda da convocatoria, comprometéndose a achegalos no caso de ser seleccionado/a. Que está exento de realizar a proba de galego (só no caso de estar en posesión do CELGA 4 ou ter superado o curso de perfeccionamento en lingua galega ou nivel equivalente). Que manifesta coñecer as bases da convocatoria e acéptaas na súa integridade. Que admite as notificacións o través de mensaxe electrónica, o telefono xa indicado ou o n.º: Cee, ___________________________ (Sinatura) SR. ALCALDE-PRESIDENTE DO CONCELLO DE CEE Tema 1.- A Constitución Española de 1978. Estrutura e principios xerais. Os dereitos fundamentais e as liberdades públicas na Constitución española. O Tribunal Constitucional. A reforma da Constitución. Tema 2.- A organización do Estado na Constitución: organización institucional ou política e organización territorial. A Coroa. O poder lexislativo: as Cortes Xerais. Órganos de control dependentes das Cortes Xerais: o Tribunal de Contas e o Valedor do Pobo. O Poder Xudicial Tema 3.- O Goberno e a Administración. Principios de actuación da Administración Pública. A Administración Xeral do Estado. As Comunidades Autónomas. Estatutos de Autonomía. A Administración local. Tema 4.- O acto administrativo: concepto, clases elementos. Requisitos: a motivación e a forma. Eficacia dos actos administrativos. A invalidez do acto administrativo: nulidade e anulabilidade. Tema 5.- O procedemento administrativo e a súas fases. Os medios electrónicos aplicados ao procedemento administrativo común. A iniciación do procedemento: clases, subsanación e mellora de solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Tema 6.- A ordenación e instrución do procedemento. A terminación do procedemento. A obriga de resolver. Tema 7.- A falta de resolución expresa: o réxime do silencio administrativo. O desistimento e a renuncia. A caducidade. A tramitación do procedemento por medios electrónicos. Tema 8.- Os recursos administrativos: concepto e clases. Tema 9.- O Réxime Local español: principios constitucionais e normativa básica. Relacións entre os Entes territoriais. Autonomía Local. Tema 10.- O municipio: concepto e elementos. O termo municipal. Tema 11.- A poboación municipal. O Padrón de Habitantes. O estatuto do veciño. Dereitos dos estranxeiros. Tema 12.- A organización municipal. Órganos necesarios: O alcalde, os tenentes de alcalde, a Xunta de Goberno Local e o Pleno. Órganos complementarios. Tema 13.- A normativa local: ordenanzas e regulamentos. O regulamento orgánico: peculiaridades. Os bandos. Tema 14.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. A notificación: Contido, prazo e práctica. A notificación defectuosa. A utilización de medios telemáticos. Os libros de actas e decretos. Tema 15.- As singularidades do procedemento administrativo local: procedemento electrónico. A revisión e revocación dos actos dos entes locais. Recursos administrativos e xurisdicionais contra actos locais. Tema 16.- A potestade sancionadora. Principios de exercicio da potestade sancionadora. Especialidades do procedemento en materia sancionadora. A responsabilidade patrimonial da Administración Pública: Caracteres. Os presupostos da responsabilidade. Danos resarcibles. especialidades do procedemento administrativo en materia de responsabilidade. A responsabilidade das autoridades e persoal ao servizo das Administracións Públicas. Tema 17.- O persoal ó servizo das Administracións Locais: clases. A función pública local e a súa organización. Dereitos e deberes. Incompatibilidades. Medidas de promoción da paridade de xénero nas Administracións Públicas. Tema 18.- Os recursos das Facendas Locais. Clasificación dos ingresos. Ordenanzas fiscais. Estudio especial dos ingresos tributarios. Impostos, taxas e contribucións especiais. Os prezos públicos. Tema 19.- Os orzamentos locais: estrutura, elaboración e aprobación. Principios xerais de execución do orzamento. Modificacións orzamentarias: os créditos extraordinarios e os suplementos de créditos, as transferencias de créditos e outras figuras. Liquidación do orzamento. Contabilidade e contas. Tema 20.- Intervención administrativa no Urbanismo: licencias, comunicacións previas e disciplina urbanística. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 21 de marzo de 2018 O alcalde. A secretaria Ramón Vigo Sambade Rocio Hermida Cancela